دافغانی سرې میاشتې ټولنې له لوری په پروان ولایت کې له 61 اړمنو پېژندل شویو سوالګرو سره پنځه پنځه زره افغانۍ نغدی مرسته ترسره شوه! نن چهارشنــــــــبه د روان 1445 سپوږمیزکال د رمضان المبارک میاشتې په 10مه چې د 1402 لمریزکال د دوری (حـــــمل )میاشتې له 1مې نېټې سره سمون لری.دافغانی سرې میاشتې ټولنې له لوری په پروان ولایت کې له 61 تنو اړمنو پېژندل شویو سوالګرو سره پنځه پنځه زره افغانۍ نغدی مرسته ترسره شوه. یاد سوالګر چې څه موده وړاندې د امیر المٶمنین شیخ الحدیث هبت الله اخندزاده حفظه الله دحکم په اساس او دبعضو دخیل ریاستونو په همکاری راټول کړل شول چې نن دافغانی سرې میاشتې ټولنې له لورې دوهــــم وارې هر سوالګر ته 5000 افغانۍ ورکړل شوې. د یادې نغدی مرستې د وېش پر مهال دشمالودیځ مرکزی زون ر ئیــــس ښاغلی مولوی میاحفیظ الدین (قمری ) دپروان ولایت د افغانی سرې میاشتې نماینده ګۍ ریاست رئیس ښاغلی ملاشمس الحق صادق او دپروان ولایت دکار امور اجتماعی رئیــــس مولوی قدرت الله (ذاکر) شتون درلوده نوموړو رئیس صاحبانو مستحقو پېژندل شویو سوالګرو ته په دې ټینګار وکړ چې په راتلونکی کې د سوال کولو څخه ډډه وکړئ او خپل کړی تعهد ته ژمن پاتی شی.او نوموړو همدا راز زیاته کړه چې یاده مرسته به په دوام دار شکل دافغانی سرې میاشتې ټولنې له لورې ستاسو سره هر میاشت ترسره کیږې. دپروان ولایت دافغانی سرې میاشتې نماینده ګۍ ریاست دنشراتو مدیریت